Burhanuddin al-Helmi

Allahyarham Dato' Seri Dr. Haji Burhanuddin bin Haji Muhammad Nor al-Hilmi (lahir 29 Ogos 1911, Kota Bharu - meninggal 25 Oktober 1969, Taiping, Malaysia)Perkuburan beliau. merupakan bekas Yang Dipertua Agung Parti Islam Se-Malaysia (PAS).

 Kehidupan awal 
Burhanuddin merupakan anak pertama dari pasangan Haji Mohamad Nor dan Sharifah Zaharah bt Habib Osman.Sejarah Sekolah: Biodata Profesor Doktor Burhanuddin Al-Helmy, laman web SMK Doktor Burhanuddin, Taiping, Perak Darul Ridzuan, capaian 2012-04-12. Ayahnya berasal dari Batusangkar, Tanah Datar, Sumatera Barat yang merantau ke Tanah Melayu pada tahun 1908, sedangkan ibunya berasal dari Melaka. Burhanuddin dilahirkan di Kota Bharu, Gopeng, Perak pada tahun 1911, dan belajar di Universiti Muslim Aligarh di India. Sekembalinya dari pelajarannya di India dan pengembaraannya ke Palestin dan Turki, Burhanuddin al-Helmi kembali bertugas sebagai guru bahasa Arab di Madrasah Aljunied Al-Islamiah, Aljunied, Singapura.

Semasa di India atau selepas kembali daripada India, Dr. Burhanuddin juga telah belajar homeopati. Beliau juga didapati pernah membuka klinik homeopati bersama Dr. S.A.Rajah di Singapura.  Ramlah Adam, Burhanuddin Al-Helmy - Suatu Kemelut Politik, Kuala Lumpur, Dewan Bahasa dan Pustaka, 2003

 Aktiviti selepas perang 

Selepas Perang Dunia II, Burhanuddin bersama teman-teman seperjuangannya yang lain menubuhkan Parti Kebangsaan Melayu Malaya (PKMM). Parti ini diwujudkan selepas pembubaran Kesatuan Melayu Muda (KMM). Parti ini menuntut kemerdekaan penuh bagi Tanah Melayu dan menentang sebarang bentuk penjajahan Inggeris, dan Dr. Burhanuddin membawa PKMM ke arah mewujudkan Melayu Raya iaitu satu gagasan "kesatuan politik" Malaya-Indonesia yang merupakan salah satu perjuangan utamanya.

 Homeopati

Selain aktif dalam politik, Dr. Burhanuddin juga mempunyai kelulusan homeopati daripada Ismaeliah Medical college, New Delhi pada 1934. Apabila kembali ke Malaysia, beliau membuka sebuah klinik homoepati di Singapura bersama Dr. Rajah. Beliau juga dikatakan bertanggungjawab melatih dua belas orang pengikut setia yang kemudiannya membantu mengembangkan homeopati di Malaysia.http://www.homeoint.org/photo/a/alhelmy.htm Kemudiannya para pelajar dan pengikut homeopati kemudiannya bersepakat menubuhkan sebuah persatuan homeopati yang dinamakan Persatuan Homeopathy Malaya yang didaftarkan secara rasmi pada tahun 1961. Presiden pertamanya ialah Dr. Burhanuddin sendiri. Beliau terus memimpin persatuan ini sehingga beliau meninggal dunia pada 25 Oktober 1969. 2. Mohamed Hatta Abu Bakar. 1997. Perubatan Homoeopati. Banting: HBI Health & Homoeopathy Centre.

Pemergian Dr. Burhanuddin dianggap satu kehilangan besar bagi masyarakat homeopati di Malaysia. Selain sebagai guru homeopati dan pengasas persatuan homeopati di Malaysia, beliau dikatakan telah meninggalkan hasil karya sebagai bahan pengajaran dan rujukan pelajar-pelajar homeopati di Malaysia, iaitu (1) Falsafah Perubatan Homeopati, (2) Materia Medika Homeopati dan (3) Biochemistry Homeopati. Mohamed Hatta Abu Bakar. 2004. “Dr. Burhanuddin: Tokoh Homeopati Unggul” dalam Esei-esei Milenium Baru. Banting: HBI Health & Homoeopathy Centre.

 Presiden PAS 

Pemimpin Parti Islam Se-Malaysia (PAS) berpindah tangan kepada Burhanuddin pada tahun 1956, hingga kematiannya pada tahun 1969. Di bawah kepimpinan Burhanuddin, PAS mempunyai orientasi menyokong kesatuan sekerja dan anti-kolonialisme. Beliau digambarkan sebagai seorang "nasionalis radikal dan pemikir Islam". Kepemimpinannya terpotong oleh penangkapan di bawah Akta Keselamatan Dalam Negeri pada tahun 1965, dan selanjutnya dipenjara selama satu tahun atas tuduhan berkomplot untuk menggulingkan kerajaan Malaysia dan memasang sebuah kerajaan pengganti yang lebih ramah kepada Indonesia.

 Meninggal Dunia 
Dr. Burhanuddin meninggal dunia pada tanggal 25 Oktober 1969 akibat penyakit lelah dan juga kesan seksaan yang beliau terima semasa dalam tahanan ISA.

 Anugerah dan pengiktirafan 


 51x51px Darjah Seri Paduka Mahkota Perak (S.P.M.P) - Dato' Seri - 2015 

 Garis masa 

TahunPeristiwaCatatan 1911 
 Burhanuddin dilahirkan sebagai anak pertama pasangan Haji Mohamad Noor dan Sharifah Zaharah bt Habib Osman di Kampung Changkat Tualang, Mukim Kota Bharu, Gopeng, Perak. Hj Mohamad Noor berasal dari Batu Sangkar, daerah Tanah Datar, Minangkabau Sumatera dan telah datang ke Perak pada tahun 1908
 Sharifah Zaharah berasal dari Melaka 1926 
 Menyambung pelajaran di sekolah agama kelolaan Syeikh Mohamad Khatib Minangkabau di Sungai Jambu, Batu Sangkar, Minangkabau, Sumatera
 Bertukar belajar di sekolah pondok Pulau Pisang, Jitra, Kedah Hanya bertahan selama 6 bulan di Sungai Jambu kerana cara belajar mengikut 'sistem tadah' tidak disukai oleh Burhanuddin
 Hanya bertahan selama sebulan di Pulau Pisang kerana cara belajar masih mengikut 'sistem tadah' 1927 Menyambung pelajaran di Madrasah al-Masyhor, Pulau Pinang  1934  Melanjutkan pelajaran di Universiti Aligrah, New Delhi, India di dalam bidang falsafah dan sastera.  1942-1945  Menjadi Penasihat Hal Ehwal Islam & Adat Istiadat Melayu ketika pendudukan Jepun  1950 Ditahan oleh British kerana terlibat dengan Rusuhan Natrah di Singapura 1956 
 Menyertai Persatuan Islam Se-Tanah Melayu (PAS). Kemudian, dipilih sebagai Yang Dipertua Agung PAS ke-3 menggantikan Dato' Dr Haji Abbas Alias 1959 Menang Kerusi Parlimen Besut, Terengganu pada Pilihan Raya Umum 1959  1964-1966 Ditahan di bawah Akta Keselamatan Dalam Negeri (ISA) kerana kononnya menjadi ejen Indonesia dan terlibat dengan kegiatan menentang penubuhan Malaysia
 Jawatan beliau sebagai Yang Dipertua Agung PAS dipangku oleh Naib Yang Dipertua Agung, Mohd Asri Haji Muda
 Dibebaskan pada 1966 namun dikenakan tahanan terhad.  25 Oktober 1969 Meninggal dunia akibat penyakit lelah.

 Rujukan 

 Bacaan lanjutan 
 Ramlah Adam, Burhanuddin Al-Helmy - Suatu Kemelut Politik, Kuala Lumpur, Dewan Bahasa dan Pustaka, 2003

 Pautan luar 
 Burhanuddin bin Muhammad Nur al-Hilmi

Kategori:Orang Malaysia berketurunan Arab
Kategori:Anggota Parti Islam Se-Malaysia
Kategori:Orang Malaysia berketurunan Minangkabau
Kategori:Orang dari Perak
Kategori:Kelahiran 1911
Kategori:Kematian 1969
Kategori:Muslim Malaysia
Kategori:Pengasas parti politik di Malaysia
Kategori:Presiden Parti Islam Se-Malaysia
Kategori:Ahli Dewan Rakyat, Parlimen Malaysia pertama
Kategori:Ketua Pembangkang Dewan Rakyat Malaysia
Kategori:Anggota Parti Kebangsaan Melayu Malaya
Kategori:Pengamal homeopati Malaysia